Middelsstore (gjerne 15 - 20 millimeter), avlange, rødlige eller svarte smellere, pronotum er gjerne skarpt rødt. Slekten kjennes lett på at pronotum er mye bredere enn dekkvingene. Antennene er middels lange og sagtakkede eller kamformede, tykkest i midten. Pronotum er rundet, med langt uttrukne, skarpe bakhjørner, omtrent en og en halv gang så bredt som dekkvingene. Disse har fine punktrader.